**Aino Saarinen** (s. 1992) on suomalainen tutkija ja dosentti. Hän työskentelee Helsingin yliopistossa yliopistonlehtorina. Saarinen on väitellyt tohtoriksi kolmelta eri tieteenalalta: psykologiasta 2018, lääketieteestä kesällä 2020 ja kasvatustieteestä syksyllä 2020. Väitellessään lääketieteestä 2020 hänestä tuli Suomen nuorin tuplatohtori 27-vuotiaana, edellinen ennätys oli 28-vuotiaana toisen tohtorintutkintonsa suorittaneella Juuso Töylillä.

Väitöskirjakohu
---------------

Aino Saarisen kasvatustieteen väitöskirja aiheutti mediakohun jo ennen ilmestymistään, kun Helsingin Sanomien toimittaja oli ollut kuuntelemassa Saarisen kolmannen väitöskirjan ohjaajan, professori Liisa Keltikangas-Järvisen esitelmää koulutuksen tasa-arvosta. Keltikangas-Järvinen oli viitannut puheessaan Saarisen tulevaan väitöskirjaan. Saarinen ei olisi halunnut antaa haastattelua keskeneräisestä tutkimuksesta, mutta toimittaja oli ilmoittanut, että juttu tehtäisiin, suostuisi Saarinen haastateltavaksi tai ei. Haastattelu julkaistiin sunnuntaina 18.11.2018, ja siinä kritisoitiin digilaitteiden käyttöä opetuksessa ja ilmiöoppimista. Uutisen mukaan ilmiöoppiminen oli yhteydessä merkittävästi heikompiin oppimistuloksiin, kuten myös digilaitteiden käyttö: mitä enemmän oppimiseen käytettiin digilaitteita, sitä heikompia oppimistulokset olivat kaikilla Pisa-testien osa-alueilla. Uutinen aiheutti paljon keskustelua, muun muassa Opetushallituksen pääjohtaja ihmetteli tuloksia. Saarinen kertoi hämmästyneensä saaneensa palautteen määrästä.

Tutkimustulokset herättivät uudelleen keskustelua syksyllä 2020, kun väitöskirja valmistui. Evoluutiobiologi Tuomas Aivelo kritisoi väitöskirjan laadunvarmistusprosessin poikkeavuuksia. Aivelon mukaan paljon yhteiskunnallista keskustelua jo ennen julkaisuaan aiheuttanut tutkimus jos mikä olisi ansainnut kunnollisen laadunvarmistuksen. Tohtorikoulutettava Antti Moilanen kritisoi Kasvatus-lehdessä julkaistussa kirjoituksessaan väitöskirjan tuloksia. Moilasen mukaan Saarisen käyttämästä aineistosta ei voida tehdä päätelmiä itseohjautuvan oppimisen ja oppimistulosten välisestä yhteydestä.

Heinäkuussa 2022 Suomen Kuvalehti julkaisi artikkelin Saarisen väitösprosessista. Väitöskirjan johtopäätöksiä oli pidetty yliopiston käytäväpuheissa turhan lennokkaina, tutkimuksen näyttöä moitittu heikoksi ja Pisa-aineistoa liian ongelmallisena oppimistulosten arviointiin. Helsingin yliopiston psykometriikan yliopisto-opettajana työskennellyt Jari Lipsanen ei kuitenkaan löytänyt Saarisen analyyseistä virheitä.

Lähteet
-------

1. ↑  Finto: KANTO: Saarinen, Aino, 1992- *finto.fi*. Viitattu 30.7.2022.
2. ↑  Aino Saarinen *Helsingin yliopisto*. Viitattu 30.7.2022.
3. ↑  Aino Saarinen *Nuorten Tiedeakatemia*. Viitattu 30.7.2022.
4. ↑  Väitös: Psykoosiriski voi näkyä aivojen rakenteessa ja toiminnassa | Oulun yliopisto *www.sttinfo.fi*. Viitattu 30.7.2022.
5. ↑  Aino Saarinen: Equality in cognitive learning outcomes : the roles of educational practices.  *Väitöskirja*, 12.11.2020. Artikkelin verkkoversio.
6. ↑  Default User: Tohtoriksi toisen kerran *Helsingin Sanomat*.  20.12.2002. Viitattu 30.7.2022.
7. 1 2 3 4 5 6  Kun Aino Saarisen väitöstutkimus haastoi koulutusmantrat, professorit älähtivät: "on moraalitonta hämmentää poliitikkoja" *Suomenkuvalehti.fi*.  14.7.2022. Viitattu 30.7.2022.
8. 1 2  Katarina Malmberg HS: Tutkimus paljastaa: Koulujen uudet menetelmät heikentävät oppimista merkittävästi *Helsingin Sanomat*.  18.11.2018. Viitattu 30.7.2022.
9. ↑  Heli Saavalainen HS: Koulujen uudet menetelmät heikentävät oppimista merkittävästi, väittää tutkimus – Opetushallituksen pääjohtaja ihmettelee tuloksia *Helsingin Sanomat*.  19.11.2018. Viitattu 30.7.2022.
10. ↑  Katarina Malmberg HS: Pisa-tulosten laskun syitä tutkinut psykologi hämmästyi saamastaan palautteen määrästä: "Kuulostaa todella huolestuttavalta, jos opettajien näkemykset on sivuutettu" *Helsingin Sanomat*.  20.11.2018. Viitattu 30.7.2022.
11. ↑  Viisi väitettä peruskoulusta – tutkija kyseenalaistaa yleisiä ajatusmalleja: "Tämä voi vähän opettajia loukatakin" *mtvuutiset.fi*.  18.11.2020. Viitattu 30.7.2022.
12. ↑  Petri Seppä, Pasi Jaakkonen: Tutkimus kohauttaa: Päiväkodissa aloittaminen alle 3-vuotiaana voi lisätä lapsen aggressiivisuutta – asiantuntijat eri mieltä *Ilta-Sanomat*.  11.11.2020. Viitattu 30.7.2022.
13. ↑  HS-analyysi | Kasvatuskeskustelu juuttuu helposti poteroihin, jossa jokainen etsii omaa näkemystään tukevia tutkimustuloksia *Helsingin Sanomat*.  11.11.2020. Viitattu 30.7.2022.
14. ↑  Helsingin yliopiston kasvatustieteellinen tiedekunta nolasi itsensä – Kaiken takana on loinen *Tiede*.  16.11.2020. Viitattu 30.7.2022.
15. ↑  Antti Moilanen: Kertovatko PISA-aineistot itseohjautuvasta oppimisesta?.  *Kasvatus*, 2021, 52. vsk, nro 1, s. 102–107. doi:10.33348/kvt.107969. ISSN 2737-0658. Artikkelin verkkoversio.  fi

Aiheesta muualla
----------------

* Aino Saarinen Helsingin yliopiston tutkijaportaalissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Tieteilijät | 
* Google Scholar
* ORCID

 |

 |